Karen Forkel

Karen Forkel (født 24. september 1970 i Wolfen) er en tidligere tysk friidrettsutøver og olympisk medaljør. På 1990-tallet var hun blant verdens beste spydkastere. Hennes største suksess kom under OL 1992 i Barcelona hvor hun tok bronsen med et kast på 66,86. 

Hennes personlige rekord var på 65,17 og den ble oppnådd i juli 1999 under et stevne i Erfurt. Dette gir henne fjerdeplassen på listen over tyske spydkastere, etter Christina Obergföll, Tanja Damaske og Steffi Nerius. Med den gamle spydtypen satte hun personlig rekord på 70,20 under et stevne i Halle i 1991, og er på femteplass blant tyske spydkastere med den gamle spydtypen, etter Petra Felke (som holdt verdensrekorden), Antje Kempe, Silke Renk og Beate Koch.

Forkel representerte SV Chemie Halle. Etter den tyske samlingen skiftet klubben navn til SV Halle. I karrieren var hun 1,72 høy og veide 63 kg.

Eksterne lenker 
 

Tyske spydkastere
Olympiske bronsemedaljevinnere for Tyskland
Medaljevinnere under Sommer-OL 1992
Deltakere for Tyskland under Sommer-OL 1992
Friidrettsutøvere under Sommer-OL 1992
Deltakere for Tyskland under Sommer-OL 1996
Friidrettsutøvere under Sommer-OL 1996
Deltakere for Tyskland under VM i friidrett 1993
Deltakere for Tyskland under EM i friidrett 1994
Personer fra Landkreis Anhalt-Bitterfeld
Fødsler i 1970
Deltakere for Øst-Tyskland under EM i friidrett 1990